3.5.2023
MT
Il-Ġurnal Uffiċjali tal-Unjoni Ewropea
C 156/51
L-arti tal-produzzjoni tal-ġobon hija bbażata fuq in-know-how tal-proċessuri tal-ħalib involuti fil-produzzjoni b’modi differenti skont ir-rwol individwali tagħhom fil-proċess, fejn tinkiseb il-kwalità tipika tal-“Vorarlberger Bergkäse”.
Dan jibda bl-użu u bil-kultivazzjoni tal-kulturi tal-batterji tal-aċidu lattiku.
Pereżempju, id-determinazzjoni talkompożizzjoni tal-kultura tal-batterji tal-aċidu lattiku, it-temperatura, il-perjodi ta’ mistrieħ, il-kwantitajiet u l-proporzjon miżjuda u l-kundizzjonijiet tal-ħażna jirriżultaw mill-esperjenza tal-proċessur tal-ħalib.
Impatt potenzjali partikolari tal-esperjenza tagħhom huwa l-ħżin u l-maturazzjoni speċifiċi tal-ħalib b’mod favorevoli għall-formazzjoni ta’ batterji tal-aċidu lattiku li jtejbu b’mod sinifikanti l-karatteristiċi tal-ġobon f’termini tal-ħajja fuq l-ixkaffa, ir-riħa u t-togħma.
Il-kwantità ta’ tames tal-għoġġiela, il-ħin u l-mod tal-qtugħ tal-ħalib imbaqqat (koagulat) u d-daqs tal-baqtiet, l-iżvilupp sussegwenti tal-ġobon u t-tisħin tat-taħlita tal-baqta/xorrox jirriżultaw mill-esperjenza speċifika tal-produttur tal-ġobon, u huma responsabbli għall-kwalità tal-“Vorarlberger Bergkäse”.
Il-produttur tal-ġobon irid jimmonitorja kull stadju tal-produzzjoni tal-ġobon mill-qrib ħafna u jrid jidentifika ż-żmien it-tajjeb għal kull stadju tal-ipproċessar.
Pereżempju, it-tisħin bir-reqqa tal-“Vorarlberger Bergkäse” għal 51-54 °C wara l-qtugħ tal-ħalib koagulat huwa prerekwiżit importanti għall-ħajja twila fuq l-ixkaffa tal-ġobon.
Fl-istess ħin, il-ħalib irid jiġi mmaniġġat b’attenzjoni sabiex jiġi żgurat li jinżammu l-karatteristiċi u l-komponenti aromatiċi u mikrobijoloġiċi u għaldaqstant il-kwalitajiet speċifiċi tal-ħalib.
Barra minn hekk, minħabba l-kundizzjonijiet dejjem jinbidlu b’mod naturali tat-tagħlif fil-mergħat fuq il-muntanji, il-ħalib ma għandu l-ebda karatteristika standard, iżda pjuttost il-kwalità tiegħu tvarja (pereżempju, f’termini tal-kontenut ta’ proteini jew ta' kompożizzjoni oħra tal-ħalib).
L-esperjenza vasta tagħhom tippermetti lill-produtturi tal-“Vorarlberger Bergkäse” jikkumpensaw sew għal dawn il-fluttwazzjonijiet naturali.
L-immaniġġar b’attenzjoni mill-produttur tal-ġobon tal-istadji kollha fil-proċess huwa kruċjali għall-bqija tal-proċess ta’ maturazzjoni u b’hekk għall-kwalità tal-prodott finali.
Matul il-maturazzjoni, trid tingħata wkoll attenzjoni partikolari għall-immaniġġar b’attenzjoni tal-ġobon.
B’riżultat tal-esperjenza tagħhom, il-produtturi tal-ġobon istintivament jafu meta l-ġobon irid jiddawwar, jitfarfar u jintgħorok, u għalhekk għandhom impatt sinifikanti fuq il-kwalità tal-ġobon.
Il-laqgħat regolari tal-maniġers tal-proċessuri tal-ħalib u/jew tal-produtturi tal-ġobon, li fihom jaqsmu l-għarfien li jkunu kisbu, jagħtu lok għal proċess kostanti ta’ taħriġ, li jgħin biex jinżammu l-kwalità u t-tradizzjoni tal“Vorarlberger Bergkäse”.
Raġunijiet Saru emendi għall-proċess tal-produzzjoni bil-għan li tiġi żgurata l-kwalità inekwivokabbli tal-“Vorarlberger Bergkäse”, li hija msejsa, b’mod partikolari, fuq l-għarfien tal-produtturi dwar il-metodu ta’ produzzjoni tradizzjonali.
Flimkien mal-formulazzjoni – issa emendata – li diġà kienet fl-Ispeċifikazzjoni tal-Prodott oriġinali, dan il-metodu ta’ produzzjoni tradizzjonali huwa deskritt f’aktar dettall, b’mod partikolari bid-definizzjoni aktar preċiża tal-metodu tal-ipproċessar.
Il-kliem “b’kontenut ta’ xaħam ta’ 3,3 %” tneħħa mingħajr ma ġie sostitwit minħabba li ma huwiex meħtieġ fid-dawl tar-rekwiżiti legali eżistenti.
L-emendi individwali jirreletaw mal-punti li ġejjin: — Materja prima – ħalib Sabiex tiġi żgurata provvista bilanċjata ta’ nutrijenti meħtieġa għall-benessri tal-annimali, indipendentement minn kundizzjonijiet klimatiċi eċċezzjonali, bħal nixfiet, sar possibbli li jinxtraw ħbub imfarrka u jintużaw bħala għalf kompensatorju u komplementari sa proporzjon ta’ 30 % tal-materja niexfa fis-sena.
L-għalf supplimentari fil-forma ta’ ħbub imfarrka sa proporzjon ta’ 30 % huwa meħtieġ ukoll għall-benessri tal-annimali sabiex jiġi żgurat it-tagħlif adegwat matul perjodi ta’ rendiment għoli tal-ħalib.
Id-deroga msemmija hawn fuq għas-supplimenti tal-għalf ma taffettwax il-kwalità għolja u kostanti tal-ħalib minħabba li ħafna mill-għalf oħxon irid jiġi miż-żona demarkata.
It-trasport ulterjuri minn maħleb għal ieħor fiż-żona ddefinita għandu jkun permess fil-futur peress li, minħabba l-istat attwali tat-teknoloġija, dan ma għadux jaffettwa l-kwalità.
Barra minn hekk, il-kunsinna ta’ kuljum tal-ħalib ma hijiex parametru tal-kwalità deċiżiv minħabba l-istat attwali tat-teknoloġija, u għal din ir-raġuni dan it-test